SunTrust Banks

SunTrust Banks, Inc. er et amerikansk bankeierselskap med historie tilbake til 1891. Hovedkontoret ligger i Atlanta og selskapet har verdier for 182,2 milliarder dollar (pr. 31. desember 2006). Konsernets største bankforetak, SunTrust Bank, har 1 700 filialer i det sørøstlige USA.

SunTrust har et langvarig forhold til The Coca-Cola Company. Da Coca-Cola ble børsnotert i 1919 var SunTrust en av garantistene, og fikk som resultat en andel av Coca-Colas aksjer. Pr. 2006 eier SunTrust derfor 3,58 prosent av Coca-Cola, som tilsvarer en verdi av 2 milliarder dollar og 59 millioner dollar i årlig dividende. I tillegg er et originalt eksemplar av oppskriften til Coca-Cola lagret i en bankboks i en av SunTrusts filialer i Atlanta.

Eksterne lenker


Kategori:Finansselskaper fra USA
Kategori:The Coca-Cola Company
Kategori:Selskaper etablert i 1891
Kategori:1891 i USA
Kategori:Atlanta
Kategori:Næringsliv i Georgia (USA)